Halleluja! Lobt vnd preist
Den Gott/ der wunderbar/ in wundern Wunderwercken
Der den gantz verschmachten Geist/
Durch diß was Creutze scheint (dafern er wil) kan stärcken
Die heisse Flamme muß auff sein befehl nicht brennen.
Er hemm't der Sonnen Raad:
Der harte Fels muß sich in frische Quellen Trennen/
Wann man kein Wasser hat.
Er führet trucken durch die Wellen
Sein Feind versincket auff der Erd:
Wann er der Stoltzen Trotz wil fällen
Schlägt ein Stab schärffer denn ein Schwerdt.